เมื่อหลับได้ประมาณ ครึ่งชั่วโมง-1ชั่วโมง จะสะดุ้งตื่น แล้วมีอาการใจเต้นแรง และปวดหัวตุ้บๆ เมื่อพยายามหลับต่อ จะหายใจไม่ค่อยเต็มปอด เหนื่อย ปวดหัวตุ้บๆ ทำให้นอนต่อไม่หลับ ต้องรอให้อาการหายประมาณ 1 ชม ถึงจะหลับได้ อันตรายไหมคะ เวลาเป็นจะเป็น 3-4 คืน ติดต่อกัน 2-3 เดือนจะเป็นครั้งหนึ่ง เป็นมา 2 ปี แล้ว
สวัสดีค่ะ อาการใจสั่น อาจมีสาเหตุจาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งอาจจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยจากอาการดังกล่าวมา หากมีใจสั่นแค่ชั่วครั้งคราว อาจจะยังไม่อันตราย แต่หากเป็นค่อนข้างบ่อย จนทำให้ต้องตื่นขึ้นมากลางดึก มีหอบเหนื่อย แน่นอกร่วมด้วย ควรไปพบแพทย์เพื่อตรวจเพิ่มเติมการดูแลตัวเองเบื้องต้น งดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์ที่ไม่ทราบส่วนประกอบแน่ชัด